Letamo la De Hoop (Limpopo)

Letamo la De Hoop ke letamo le le agilweng ka lokgarapana kwa nokeng ya Steelpoort, gaufi le Burgersfort kwa Limpopo Aforika Borwa. Tiriso ya lone ke go netefatsa gore go kgona go epiwa manyatshipi kwa kgaolong ya Limpopo botlhaba, le go isa metsi kwa ditoropong, madirelo le metse e e kwa kgaolong ya Sekhukhune, kwa go isa ditirelo go neng go sa ema sentle. Go fediwa ga letamo go ne ga diega ka dingwaga di le nne (2010 go tsena 2014) ka ntlha ya mathata a go isa didirisiwa, setegeniki le didirisiwa, ditshekatsheko tsa ditlamorago mo tikologong, go fudusiwa ga malwapa kwa kgaolong eo, le go ngala ditiro ga babereki. Lephata la metsi le agile letamo legolo mo mafaratlhatlheng a noka ya Olifants, le e neng e le lone le letona kwa Aforika Borwa fa e sale ka dingwaga tsa sekete, makgolo a robabongwe le msaome a supa (1970). Porojeke ya dibilone di le tharo, le didikadike di le nne e ne e akaretsa ditharabololo tsa kgothetso le tiriso ya lokgarapana, lephata le ne la amogela seetsele sa Fulton ka ntlha ya porojeke e. E ne e e legato la bobedi la lenaneo la metswedi ya metsi kwa nokeng ya Olifants, e le yone tharabololo ya go isa metsi kwa Nebo Plateau, kwa batho ba le dikete di le makgolo a robabobedi ba nnang teng. Legato la ntlha, le le feditsweng ka ngwaga wa dikete tse pedi le borataro (2006), le ne le akaretsa go oketsa seelo kwa letamong la Flag Boshielo. Metswedi